Komisijos reglamentas (EB) Nr. 257/2002
2002 m. vasario 12d.
iš dalies keičiantis Reglamentą (EB) Nr. 194/97, nustatantį didžiausius leistinus tam tikrų teršalų maisto produktuose kiekius, ir Reglamentą (EB) Nr. 466/2001, nustatantį didžiausius leistinus tam tikrų teršalų maisto produktuose kiekius
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 8 d. Tarybos reglamentą (EEB) Nr. 315/93, nustatantį Bendrijos procedūras dėl maisto teršalų [1], ypač į jo 2 straipsnį,
kadangi:
(1) 1997 m. sausio 31 d. Komisijos reglamentu (EB) Nr. 194/97, nustatančiu didžiausius leistinus tam tikrų teršalų maisto produktuose kiekius [2], su paskutiniais pakeitimais, padarytais Reglamentu (EB) Nr. 1566/1999 [3], nustatomos didžiausios leistinos aflatoksino B1 koncentracijos ir bendra aflatoksino koncentracija tam tikruose maisto produktuose. 2001 m. kovo 8 d. Komisijos reglamentas (EB) Nr. 466/2001, nustatantis didžiausius leistinus tam tikrų teršalų maisto produktuose kiekius [4], su pakeitimais, padarytais Tarybos reglamentu (EB) Nr. 2375/2001 [5], pakeis netekusį galios Reglamentą (EB) Nr. 194/97 ir įsigalios nuo 2002 m. balandžio 5 d.
(2) Reglamente (EB) Nr. 194/97 numatyta, kad didžiausios leistinos teršalų koncentracijos riešutuose ir džiovintuose vaisiuose, kurie prieš pateikiant žmonėms vartoti arba naudojant kaip maisto produktų ingredientai, turi būti rūšiuojami ar kitaip fiziškai apdorojami, iki 2001 m. liepos 1 d. turi būti peržiūrimos atsižvelgiant į mokslo ir technikos pažangą, ypač į rūšiavimo ar kito apdorojimo veiksmingumą mažinant aflatoksino koncentraciją.
(3) Šiuo aspektu yra pateikta duomenų tik apie migdolus. Duomenys parodė, kad neperdirbtų migdolų rūšiavimas ir kitas fizinis apdorojimas gerokai sumažino aflatoksino koncentraciją galutiniuose vartojimo produktuose. Tačiau atsižvelgiant į duomenų nepastovumą, sunku įvertinti, kiek ši koncentracija mažėja. Todėl tikslinga ir toliau laikytis dabartinių didžiausių leistinų koncentraciją, žinant, kad jos bus peržiūrimos.
(4) Grūdams, kurie prieš pateikiant žmonėms vartoti arba naudojant kaip maisto produktų ingredientą, turi būti rūšiuojami ar kitaip fiziškai apdorojami, Reglamente (EB) Nr. 194/97 numatyta, kad kadangi iki 2001 m. liepos 1 d. nebuvo nustatyta konkreti koncentracija, toliau bus taikomos koncentracijos, nustatytos grūdams, tiesiogiai skirtiems žmonėms vartoti. Šio sprendimo priežastis yra ta, kad negalima neigti, kad rūšiavimo metodai ar kitų rūšių fizinis apdorojimas gali sumažinti taršos aflatoksinais koncentraciją, tačiau faktinį šių metodų veiksmingumą dar reikia įrodyti. Taip pat buvo numatyta, kad nesant duomenų, pateisinančių konkrečios didžiausios leistinos teršalų neapdorotuose grūduose koncentracijos nustatymą, turi būti taikoma 2 μg/kg aflatoksino B1 koncentracija ir 4 μg/kg bendra aflatoksino koncentracija.
(5) Šiuo aspektu yra pateikta duomenų tik apie kukurūzus. Nors daugiau kaip dvejus metus buvo vykdomas monitoringas, aptiktas nedidelis užterštų partijų skaičius. Tokiu būdu buvo apribota galimybė įrodyti rūšiavimo, valymo ar kitokio fizinio apdorojimo veiksmingumą. Remiantis šiais negausiais duomenimis akivaizdu, kad įvairiai rūšiuojant ir kitaip fiziškai apdorojant kukurūzus, aflatoksino koncentracija neperdirbtuose kukurūzuose gali būti pastebimai sumažinta išvalius galutinius vartojimo produktus (kruopų rupinius, kitus rupinius). Labiausiai aflatoksinais buvo užterštos atsijos (atliekos) ir kiek mažiau - kukurūzų gemalai, sėlenų rupiniai ir skaldyti kukurūzai (gyvūnų pašarui skirti produktai). Kadangi duomenų yra mažai ir jie nepastovūs, neįmanoma kiekybiškai ir tiksliai nustatyti, kokiu mastu galima sumažinti šį užterštumą. Kadangi prieš suformuluojant galutines išvadas, reikia gauti daugiau duomenų, tikslinga, šį kartą - paskutinį kartą, pratęsti kukurūzams taikomą laikotarpį, kuriam nenurodomos koncentracijos.
(6) Nėra pateikta duomenų apie neapdorotus grūdus, išskyrus kukurūzus, todėl didžiausios leistinos koncentracijos, nustatytos grūdams, kurie yra tiesiogiai skirti žmonėms vartoti, nuo 2001 m. liepos 1 d. turėtų būti taikomos ir grūdams, kurie prieš pateikiant žmonėms vartoti arba naudojant kaip maisto produktų ingredientą, turi būti rūšiuojami ar kitaip fiziškai apdorojami.
(7) Svarbu, kad šios didžiausios leistinos koncentracijos įsigaliotų kuo greičiau ir liktų galioti Reglamentui (EB) Nr. 466/2001 pakeitus Reglamentą (EB) Nr. 194/97. Todėl reikėtų atitinkamai iš dalies pakeisti šiuos reglamentus.
(8) Šiame reglamente numatytos priemonės atitinka Maisto produktų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 194/97 priedo I dalies 2.1. punktas "Aflatoksinai" iš dalies keičiamas taip:
1. 2.1.1 ir 2.1.2. punktai pakeičiami taip:
"Produktas | Aflatoksinai: didžiausia leistina koncentracija (1) (μg/kg) | Mėginių ėmimo metodas | Etaloninis tyrimo metodas |
B1 | B1 + B2 + G1 + G2 | M1 |
2.1.1.Žemės riešutai, riešutai ir džiovinti vaisiai
2.1.1.1.Žemės riešutai, riešutai ir džiovinti vaisiai bei jų produktai, tiesiogiai skirti žmonėms vartoti arba naudoti kaip maisto produktų ingredientai | 2 (4) | 4 (4) | - | Direktyva 98/53/EB | Direktyva 98/53/EB |
2.1.1.2.Žemės riešutai, kurie prieš vartojant maistui arba naudojant kaip maisto produktų ingredientus turi būti rūšiuojami arba kitaip fiziškai apdorojami | 8 (4) | 15 (4) | | Direktyva 98/53/EB | Direktyva 98/53/EB |
2.1.1.3.Riešutai ir džiovinti vaisiai, kurie prieš vartojant žmonių maistui arba naudojant kaip maisto produktų ingredientus turi būti rūšiuojami arba kitaip fiziškai apdorojami | 5 (4) | 10 (4) | - | Direktyva 98/53/EB | Direktyva 98/53/EB |
2.1.2.Grūdai (įskaitant grikius, Fagopyrum spp.)
2.1.2.1.Grūdai (įskaitant grikius, Fagopyrum spp.) ir jų produktai, tiesiogiai skirti žmonėms vartoti arba naudoti kaip maisto produktų ingredientai | 2 | 4 | - | Direktyva 98/53/EB | Direktyva 98/53/EB |
2.1.2.2.Grūdai (įskaitant grikius, Fagopyrum spp.), išskyrus kukurūzus, kurie prieš vartojant žmonių maistui arba naudojant kaip maisto produktų ingredientus turi būti rūšiuojami arba kitaip fiziškai apdorojami | 2 | 4 | - | Direktyva 98/53/EC | Direktyva 98/53/EC |
2.1.2.3.Kukurūzai, kurie prieš vartojant žmonių maistui arba naudojant kaip maisto produktų ingredientus turi būti rūšiuojami arba kitaip fiziškai apdorojami | - | - | - | Direktyva 98/53/EB | Direktyva 98/53/EB" |
2. 5 išnaša išbraukiama.
3. 6 išnaša išbraukiama.
2 straipsnis
Reglamento (EB) Nr. 466/2001 I priedo 2 dalies 2.1. punktas "Aflatoksinai" iš dalies keičiamas taip:
1. 2.1.1. ir 2.1.2. punktai pakeičiami taip:
"Produktas | Aflatoksinai: didžiausia leistina koncentracija (1) (μg/kg) | Mėginių ėmimo metodas | Etaloninis tyrimo metodas |
B1 | B1 + B2 + G1 + G2 | M1 |
2.1.1.Žemės riešutai, riešutai ir džiovinti vaisiai
2.1.1.1.Žemės riešutai, riešutai bei džiovinti vaisiai ir iš jų pagaminti produktai, tiesiogiai skirti žmonėms vartoti arba naudoti kaip maisto produktų ingredientai | 2 (6) | 4 (6) | - | Direktyva 98/53/EB | Direktyva 98/53/EB |
2.1.1.2.Žemės riešutai, kurie prieš vartojant maistui arba naudojant kaip maisto produktų ingredientus turi būti rūšiuojami arba kitaip fiziškai apdorojami | 8 (6) | 15 (6) | | Direktyva 98/53/EB | Direktyva 98/53/EB |
2.1.1.3.Riešutai ir džiovinti vaisiai, kurie prieš vartojant žmonių maistui arba naudojant kaip maisto produktų ingredientus turi būti rūšiuojami arba kitaip fiziškai apdorojami | 5 (6) | 10 (6) | - | Direktyva 98/53/EB | Direktyva 98/53/EB |
2.1.2.Grūdai (įskaitant grikius, Fagopyrum spp.)
2.1.2.1.Grūdai (įskaitant grikius, Fagopyrum spp.) ir jų produktai, tiesiogiai skirti žmonėms vartoti arba naudoti kaip maisto produktų ingredientai | 2 | 4 | - | Direktyva 98/53/EB | Direktyva 98/53/EB |
2.1.2.2.Grūdai (įskaitant grikius, Fagopyrum spp.), išskyrus kukurūzus, kurie prieš vartojant žmonių maistui arba naudojant kaip maisto produktų ingredientus turi būti rūšiuojami arba kitaip fiziškai apdorojami | 2 | 4 | - | Direktyva 98/53/EC | Direktyva 98/53/EC |
2.1.2.3.Kukurūzai, kurie prieš vartojant žmonių maistui arba naudojant kaip maisto produktų ingredientus turi būti rūšiuojami arba kitaip fiziškai apdorojami | - (9) | - (9) | - | Direktyva 98/53/EB | Direktyva 98/53/EB" |
2. 8 išnaša išbraukiama.
3. 9 išnaša pakeičiama taip:
"(9) Jei iki 2003 m. liepos 1 d. nebus nustatytos konkrečios koncentracijos, 2.1.2.1. punkte nurodytiems kukurūzams bus taikomos šiame punkte nurodytos koncentracijos."
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
1 ir 3 straipsniai pradedami taikyti kitą dieną po paskelbimo. 2 straipsnis taikomas nuo 2002 m. balandžio 5 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. vasario 12 d.